**Spionasjesaken ved Universitetet i Tromsø** gjelder Politiets sikkerhetstjenestes (PST) siktelse i oktober 2022 av en brasiliansk statsborger, mistenkt for spionasje mot Norge.

Brasilianeren ble først internert på politiets utlendingsinternat på Trandum, men ble senere varetektsfengslet.

Sakens forløp
-------------

20. oktober 2022 ble PST varslet om den 40 år gamle gjesteforskeren José Assis Giammaria som jobbet ved Universitetet i Tromsø. 24. oktober ble Giammaria pågrepet av PST, og dagen etter fremstilt for Nord-Troms og Senja tingrett der PST mente at Giammaria var en «illegalist» som jobbet for russisk etterretningstjeneste og ba om utvisning fra Norge.

28. oktober besluttet Oslo tingrett å varetektsfengsle Gimmaria i fire uker, underlagt brev- og besøksforbud i hele fengslingsperioden og fullstendig isolasjon i to uker. 25. november ble Gimmaria varetektsfengslet i fire nye uker. 

Russlands ambassade i Oslo fremholder at de ikke kjenner til Gimmaria og vil ikke kommentere siktelsen.

I november 2022 ble det kjent at brasilianske myndigheter etterforsker Gimmaria og vurderer å be ham utlevert.

Siktelse
--------

Den 28. oktober 2022 ble Giammaria ble først siktet av PST for brudd på straffelovens § 121 om «etterretningsvirksomhet mot statshemmeligheter» og straffelovens paragraf 126b, som omhandler ulovlig etterretning som kan skade andre staters sikkerhetsinteresser og straffelovens paragraf 126b, som omhandler ulovlig etterretning som kan skade andre staters sikkerhetsinteresser. I desember 2022 ble siktelsen endret til brudd på straffelovens § 122 (grov etterretningsvirksomhet mot statshemmeligheter).

Tilknytning til russisk etterretning
------------------------------------

PST mener Giammaria er en russisk statsborger som i realiteten heter Mikhail Valerjevitsj Mikusjin, født 19. august 1978 i Russland, og jobbet på oppdrag fra russisk etterretning. 

Ifølge gravenettstedet Bellingcat er Giammaria en oberst i den russiske etterretningstjenesten GRU.

Rettsak
-------

Saken forventes ferdig etterforsket i løpet av 2023, med forutsatt rettsak i 2024.

Se også
-------

* Spionasjesaken i Stortinget 2018

Referanser
----------

1. ↑  Strand, Tormod (25. oktober 2022). «PST meiner brasiliansk borgar er russisk agent». *NRK* **(norsk nynorsk)**. Besøkt 28. oktober 2022.
2. ↑  NTB (28. oktober 2022). «Russiske ambassaden vil ikke kommentere nye opplysninger». *Nordlys* **(norsk)**. Besøkt 28. oktober 2022.
3. ↑  «Spionmistenkte Mikusjin etterforskes også i Brasil». *www.vg.no*. Besøkt 25. november 2022.
4. ↑  «PST om pågrepet mann: Dette er han mistenkt for – VG Nå: Nyhetsdøgnet». *VG Nå* **(norsk)**. Besøkt 28. oktober 2022.
5. ↑  «PST har siktet gjesteforskeren for spionasje mot statshemmeligheter». *www.vg.no*. 28. oktober 2022. Besøkt 18. februar 2023.
6. ↑  «PST endrer siktelsen mot spionmistenkt russer». *www.vg.no*. 21. desember 2022. Besøkt 18. februar 2023.
7. ↑  «PST om siktelsen: Har spionsiktedes russiske identitet». *www.vg.no*. Besøkt 28. oktober 2022.
8. ↑  «https://twitter.com/christogrozev/status/1585999431966625794». *Twitter*. Besøkt 28. oktober 2022.  Ekstern lenke i `|title=` (hjelp)
9. ↑  Finnset, Knut Anders (25. november 2022). «Spionsiktet gjesteforsker ved UiT varetektsfengsles i fire nye uker». *NRK*. Besøkt 25. november 2022.